

**Еуразиялық экономикалық одақтың кедендік шекарасында және Еуразиялық экономикалық одақтың кедендік аумағында карантиндік фитосанитариялық бақылауға (қадағалауға) жататын карантинге жатқызылған өнімнің (карантинге жатқызылған жүктердің, карантинге жатқызылған материалдардың, карантинге жатқызылған тауарлардың) тізбесіне өзгерістер енгізу туралы**

Еуразиялық экономикалық комиссия Кеңесінің 2020 жылғы 30 қазандағы № 92 шешімі.

      2014 жылғы 29 мамырдағы Еуразиялық экономикалық одақ туралы шарттың 59-бабының 3-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 46-тармағына сәйкес Еуразиялық экономикалық комиссия Кеңесі шешті:

      1. Кеден одағы Комиссиясының 2010 жылғы 18 маусымдағы № 318 шешімімен бекітілген Еуразиялық экономикалық одақтың кедендік шекарасында және Еуразиялық экономикалық одақтың кедендік аумағында карантиндік фитосанитариялық бақылауға (қадағалауға) жататын карантинге жатқызылған өнімнің (карантинге жатқызылған жүктердің, карантинге жатқызылған материалдардың, карантинге жатқызылған тауарлардың) тізбесіне мынадай өзгерістер енгізілсін:

      а) I бөлімде коды ЕАЭО СЭҚ ТН 0601 позициядан кейін мынадай мазмұндағы позициямен толықтырылсын:

|  |  |
| --- | --- |
| "Тұқымдары мен топырақтары бар, топырақсыз өсімдіктерді өсіруге арналған жиынтықтар немесе жиынтықтауыштар | 0601-ден,  0703-тен,  1209-дан"; |

      б) II бөлімде коды ЕАЭО СЭҚ ТН 2309 90 960 9 позиция "пайдаланылатын" деген сөзден кейін ", органикалық негіздегі" деген сөздермен толықтырылсын.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

**Еуразиялық экономикалық комиссия Кеңесінің мүшелері**:

|  |  |  |  |  |
| --- | --- | --- | --- | --- |
| **Армения Республикасынан**  **М. Григорян** | **Беларусь Республикасынан**  **И. Петришенко** | **Қазақстан Республикасынан**  **Ә. Смайылов** | **Қырғыз Республикасынан**  **А. Новиков** | **Ресей Федерациясынан**  **А. Оверчук** |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК